Diari Oficial de la Generalitat Valenciana


Sumari del DOGV 8763, del 16-03-2020 (2020/2491)

RESOLUCIÓ de 12 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a menors d'edat en situacions de risc (línia S1109000).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8763

Data del DOGV
:   16-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2491


Data del document
:   12-03-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 12 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a menors d'edat en situacions de risc (línia S1109000). [2020/2491]  
  
La Resolució de 18 de desembre de 2019 (DOGV 8702, 20/12/2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc, va ser tramitada d'acord amb el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.   
Després de la publicació de la Llei 10/2019, de 27 de desembre, de pressupostos de la Generalitat per a l'exercici 2020 (DOGV 8708, 31.12.2019), la dotació econòmica de la línia S1109000, «Acció concertada: gestió de polítiques d'Infància i Adolescència II», convocada per la Resolució de 18 de desembre de 2019, es fixa la quantitat total en 5.722.960,00 €.  
De conformitat amb el que s'estableix en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es dona publicitat dels crèdits de les línies de subvenció destinades al finançament dels acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc, convocades mitjançant la Resolució de 18 de desembre de 2019.  
En virtut de tot el que s'ha exposat i en ús de les facultats que em confereixen l'article 160 de la Llei 1/2015, de 6 de febrer, de la Generalitat Valenciana, d'hisenda pública, del sector públic instrumental i de subvencions (DOGV 7464, 12.02.2015), i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV núm. 8590 de 12/07/2019), resolc:  
  
Primer  
Donar publicitat als crèdits pressupostaris corresponents a la línia de subvenció que es relaciona a continuació, destinats a finançar les ajudes regulades pel Decret 181/2017, de 17 de novembre, del Consell i convocada per la Resolució de 18 de desembre de 2019 (DOGV 8702, 20.12.2019), de la Conselleria d'Igualtat i Polítiques Inclusives, dirigida a finançar els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc, amb càrrec al programa pressupostari 311.20, gestió i organització del sistema.  
  
Codi línia: S1109000  
Consignació pressupostària:  
Anualitat 2020: 5.772.960,00 €   
  
Segon  
El règim de deslliurament serà l'establit en l'article 44.1.d.3r, de la Llei 10/2019, de 27 de desembre, de pressupostos de la Generalitat per a l'exercici 2020, que és el següent: «El lliurament de les línies de subvenció destinades a finançar els concerts per a la prestació de serveis socials per entitats d'iniciativa social s'ha de fer mensualment, d'acord amb els mòduls econòmics fixats en la convocatòria i el nombre de places concertades en el corresponent concert social. El pagament de les mensualitats s'ha de fer a mes vençut amb la presentació de la relació nominal de persones ateses, en les quals hauran de detallar-se les places concertades no ocupades, conformades per l'òrgan competent. El lliurament corresponent al mes de desembre s'ha de fer de forma anticipada amb la relació nominal de persones ateses i places no ocupades en data 1 de desembre, sense perjudici de les regularitzacions corresponents, que s'han d'efectuar, en tot cas, abans del 31 de gener de l'exercici següent, i que impliquen l'exigència, si escau, del reintegrament dels imports percebuts indegudament.»  
  
  
Tercer  
En cas que, després del procediment de selecció oportú, quedara un romanent de crèdit sense disposar en les línies, la Conselleria podria emetre una segona resolució de convocatòria, d'acord amb aquest import, i fixar nous serveis i nombre de places per a concertar per a atendre les necessitats socials.   
D'altra banda, si com a conseqüència de transferències pressupostàries es veren modificats aquests crèdits, la modificació es publicaria mitjançant una resolució en el Diari Oficial de la Generalitat Valenciana.  
  
València, 12 de març de 2020.- La vicepresidenta del Consell i consellera d'Igualtat i Polítiques Inclusives: Mònica Oltra Jarque.